Weerdiens waarsku oor erge donderstorms, windvlae‘n Weerwaak is vir dié gebiede uitgereik. Grafika: Weathersa.co.za. Die Suid-Afrikaanse weerdiens het Woensdag gewaarsku dat erge donderstorms in sekere dele van die land verwag kan word. Die weerdiens het ŉ weerwaak uitgereik vir erge donderstorms in sekere dele van die Noord-Kaap, Noordwes, die Vrystaat en die Oos-Kaap. Die storms, wat gepaard kan gaan met hael, sterk wind en kitsvloede, word in die oostelike gedeeltes van die Noord-Kaap, westelike gedeeltes van Noordwes, sentrale en westelike gedeeltes van die Vrystaat, en die sentrale en noordoostelike gedeeltes van die Oos-Kaap verwag. Stormsterk wind word vir Port-Elizabeth voorspel. ŉ Waarskuwing is uitgereik vir stormsterk wind, wat ŉ hoë brandgevaar inhou, aan die KwaZulu-Natalse kuslyn. Die weerdiens het ŉ 15%-reënkans vir ŉ bewolkte Kaapstad voorspel met bewolkte toestande in Gauteng en KwaZulu-Natal en mooiweertoestande in Mpumalanga en Limpopo.